SLA doirasida resurslarni samarali konfiguratsiyasini amalga oshirish

|
SLA doirasida resurslarni samarali konfiguratsiyasini amalga oshirish
|
bet | 16/34 | Sana | 15.05.2024 | Hajmi | 4,46 Mb. | | #236274 |
Bog'liq BULUTLI TEXNOLOGIYALAR SLA doirasida resurslarni samarali konfiguratsiyasini amalga oshirish
SLA (Service Level Agreement), Xizmat ko‘rsatish sifati Tashkiliy nazoratning yo‘qotish, asosan, bulutli hisoblash tizimiga o‘tish uchun to‘siqlar yaratadigan inson omillariga bog‘liq. Bu omillar, ayrim shaxslarning tashkilotga ta’siri yo‘qolishidan qo‘rquvni, agar bulut transformatsiyasi funksional tarzda o‘ziga xos pozitsiyalarga ta’sir etsa, ishni yo‘qotishdan qo‘rqishni o‘z ichiga olishi mumkin. Nazoratni yo‘qotish qo‘rquvi keng tarqalgan va faqatgina bulut hisoblash o‘zgarishlariga emas, balki boshqa ko‘plab tashkiliy o‘zgarishlarga ham tegishli.
Boshqa muammo shundaki, ayrim tashkilotlar o‘zgarishlarni qabul qilishga tayyor emas yoki bu o‘zgarishlarni amalga oshirish uchun juda sekin. Shuning uchun o‘zgarishlarni amalga oshirish uchun yuqori darajali menejmentni qo‘llab-quvvatlashni ta’minlash muhimdir. Tashkiliy nazoratni yo‘qotish murakkab masala hisoblanadi va tashkilotlarning odatda ushbu turdagi boshqaruv muammolarini oshkor qilish istagi yo‘q.
SLA shartnomalari.
SLA (Service-Level Agreement) shartnomasi - bulutli provayder tomonidan taqdim etiladigan xizmatlarning darajasini belgilaydigan shartnoma. Bulutli xizmatlarda SLA uzilishlarni bartaraf etish vaqti, xatoliklar va tarmoqning javob vaqti va tizimning sifati kabi boshqa operatsion metrikalar o‘rtasidagi o‘rtacha vaqt jixatidan o‘lchanadi.
Kompaniyalar, bulut provayderining SLA bitimlarini diqqat bilan o‘rganish uchun kerakli tekshiruvni amalga oshirishi kerak. Har qaysi bulut provayderlari ham tashkilotlar tomonidan talab qilinadigan ishlash davomiyligi darajasini taklif qilishni istamaydi (yoki taklif qila olmaydi). Hattoki, Amazon kabi bulutli provayderlar ham, ayrim tashkilotlar 99,99% yillik ish vaqti talab qilayotgan bir vaqtda, o‘zlarining serverlari uchun faqat 99,95% kafolatlangan yillik ish vaqti bilan ta’minlaydilar. Agar xizmat ko‘rsatish vaqti 99,95% dan pastroq bo‘lsa, har bir Amazon bilan kelishuvga ega mijozlar o‘z to‘lovlarining 10 foiziga teng xizmat imtiyozi olishlari mumkin. Amazonning SLA xizmati mijozining serveri ikki soat ishlamaydimi yoki 10 kun, mijoz kompaniyasi baribir bir xil kompensatsiya miqdorini oladi.
Ma’lumotlar Portativligi / Integratsiya.
Kompaniyaning ichki ma’lumotlar markazidagi ma’lumot bilan ommaviy yopiq bulutda joylashgan ma’lumotni birlashtirish (integratsiyalash) texnik taraflama qiyin bo‘lishi mumkin. Ma’lumotlar ham shaxsiy, ham ommaviy bulutda tarqaladigan gibrid bulutlar foydalanishni nazarda tutadigan tashkilotlar ma’lumotlarni birlashtirish (integratsiyalash) da bir qancha muammolarga duch kelishi mumkin:
Xavfsizlik masalalari (ma’lumotlarni boshqarish, tarmoq aloqasi va boshqalar);
Tranzaksiya yaxlitligi bilan bog‘liq muammolar (bulutlar bo‘ylab tranzaksiyalarni qo‘llab-quvvatlashni iloji yo‘qligi);
Katta hajmdagi ma’lumotlarni ishlatishdagi qiyinchiliklar;
Ma’lumotlardagi o‘zgarishlarni aniqlash mexanizmlarining yo‘qligi;
Ma’lumotlar sifatini nazorat qilish masalalari;
Ma’lumotlarning xakikiyligini (originalligini) aniqlash muammolari. Sifat.
Ko‘plab bulutli provayder SLA shartnomalari sifatni emas, faqatgina infrastruktura mavjudligini qamrab oladi. Kompaniyaning dasturlarida ishlashga nisbatan muayyan talablar mavjud bo‘lsa, kompaniya ushbu talablarni bulut yetkazib beruvchilar bilan muhokama qilishlari va bu talablarni qo‘llab-quvvatlanishi mumkinligini tasdiqlashlari kerak. Ushbu talablarni SLA shartnomasiga kiritish juda yaxshi g‘oya va SLA aloqasini bulut xizmat provayderi bilan muzokara qilishning standart amaliyoti.
Qachonki bulutli provayderni tanlaganda, kompaniyalar mazkur provayder kutilgan rivojlanishi qo‘llab-quvvatlay olishini va infratuzilmani kengaytirishida yetarli darajada sifat darajasini kafolatlashini baxolashlari lozim.
2.2- rasm. Bulutli hisoblash bo‘yicha SLA -boshqaruv-yondashuvlar tasnifi
Bulutli hisoblash bo‘yicha SLA-boshqaruv-yondashuvlar tasnifi
O‘z-o‘zini boshqarish mumkin bo‘lgan vaziyatga asoslangan qayta
rezonatsiyalash
Modelga asoslangan yondashuv
SLA monitoringining yondashuvi
Bulutli mijozning bulut ishlashini kuzatish va uning talablarga va SLAlarga muvofiqligini ta’minlash uchun javobgarlikni o‘z zimmasiga oladi - to‘plangan ishlash metrikalari doimo tahlil qilinishi kerak. Agar bulutli joylashtirilgan ilovalar global miqyosda ishlatilsa, barcha yirik mijozlar joylashgan joylarda tarmoq kechikishi kabi sifat parametrlarini kuzatish muhimdir.
2.3- rasm. Ko‘pgina biznesga oid bulutli savollar yopiq ko‘rib chiqilish
Portativlik
Integratsiya
Qo‘llab-quvvatlash
Muammo
Yuqorida sanab o‘tilganidek, bulutli tizimlarda bir qancha muammolar mavjud. Ularning ko‘pchiligi muhim ahamiyat kasb etadi. Bulut xizmatlarini taqdim etuvchi provayder ushbu muammolarni xal etishi natijasida tarmoq ishonchlilik darajasi ancha oshadi. Tarmoqda xizmat sifatini oshirishda bir qancha parametrlarga e’tibor qaratiladi. Bu parametrlar jitter, paketlar yo‘qolishi qiymati, paketlarga xizmat ko‘rsatish davomida kutish vaqti bo‘lishi mumkin. Ushbu dissertatsiya ishida xizmat ko‘rsatish sifat ko‘rsatkichlaridan biri bo‘lgan paketlarga xizmat ko‘rsatish vaqtida kutish vaqtini kamaytirish masalasi ko‘rib chiqiladi. Buning uchun tizimdagi yuklamani samarali taqsimlash orqali paketlarga xizmat ko‘rsatish vaqtini kisqartirishga erishiladi va tizimga kelib tushuvchi yuklamani samarali taqsimlash bo‘yicha model yaratish dissertatsiya ishining tadqiqot masalasi hisoblanadi. Yaratiladigan yechim bulutli tarmoqning ishlash samaradorligini oshirishda hamda xizmat ko‘rsatishga bo‘lgan talablarni o‘z vaqtida qondirilishga yordam beradi.
Sifat tizimi konsepsiyasi (xizmat darajasi to‘g‘risidagi kelishuv, SLA) doirasida resurslarni samarali konfiguratsiyasini amalga oshirish.
Sifatli xizmat iste’molchilar sonining oshishi va doimiy mijozga aylanishida asos ekanligi hammaga ma’lum. Foydali va kafolatlangan xizmatlardan olinayotgan daromad esa soha rivojining poydevori hisoblanadi.
Xizmat darajasi shartnomasi (SLA) - xizmat ko‘rsatuvchi provayder (ichki yoki tashqi) va xizmat ko‘rsatuvchi provayder tomonidan kutilgan xizmat darajasini belgilaydigan oxirgi foydalanuvchi o‘rtasida shartnoma. SLA lar chiqimlarga asoslangan bo‘lib, ularning maqsadlari mijozning qaysi narsaga ega bo‘lishini aniq belgilashdir. SLA xizmatining qanday taqdim etilishini yoki yetkazib berilishini aniqlamaydi. Internet provayderi (ISP) mijozlariga xizmat ko‘rsatuvchi provayderdan SLA ning asosiy namunasi hisoblanadi. ISP uchun xizmat ko‘rsatish darajasini belgilaydigan ko‘rsatkichlar quyidagilarni kafolatlashga qaratilgan:
Xizmatlar ta’rifi - taqdim etilayotgan tarmoqqa ulanish kabi joylarni saqlash, domen serverlar nomlari, dinamik xost konfiguratsiyasi serverlar protokoli kabi taqdim etilayotgan xizmatlarning ta’rifi.
Ishonchlilik - xizmat mavjud bo‘lganda (foiz ish vaqti) va cheklovlarni to‘xtatish mumkin.
Javob qaytarishlilik - so‘rovlar va rejalashtirilgan xizmat ko‘rsatish sanalariga javoban amalga oshiriladigan xizmatlarning takroriyligi.
Muammolarni yetkazish tartibi - kimga murojaat qilishlari, qanday muammolar xaqida xabar berishlari, eskalatsiyalash tartibi va muammoni samarali yechish uchun qanday boshqa choralar ko‘rishlari kerakligi.
Xizmat darajasini monitoring qilish va hisobot berish - ishni kim kuzatadi, qanday ma’lumotlarni yig‘adi va mijozning ishlash statistikasiga qanchalik tez-tez kirish huquqi berilishi.
Xizmat majburiyatlarini bajarmaslik oqibatlari - mijozlarga kredit yoki to‘lovlarni o‘z ichiga olishi yoki mijozning munosabatlarni bekor qilishga imkon berishi mumkin.
Javobgarlikdan qochish qoidalari yoki cheklovlar - va’da qilingan xizmat darajasi ko‘llanilmaydigan holatlar. Masalan, suv toshqinlari, yong‘inlar yoki boshqa xavfli vaziyatlar ISP ning uskunasiga zarar yetkazishi mumkin bo‘lgan holatlarda, masalaning ishlash muddati talablaridan ozod bo‘lishi mumkin.
SLA (Service Level Agreement) - bu xizmat ko‘rsatish darajasidagi shartnoma bo‘lib, u aloqani ta’minlash, ma’lumotni yetkazib berish va xizmat ko‘rsatish sifatini belgilab beruvchi muhim shartnomadir. Bu shartnoma odatda uch xil shaklda namoyon bo‘ladi:
Ta’minlovchi va mijoz o‘rtasida (Provider to Customer);
Ta’minlovchilar o‘rtasida (Provider to Provider);
Mijozlar o‘rtasida (Customer to Customer).
Har bir SLA uchun aniq o‘lchovlar xizmat ko‘rsatuvchi provayderga bog‘liq bo‘lsa-da, ular ta’minlaydigan parametrlar o‘xshash: xajmi va ish sifati (jumladan, aniqlik va puxtalik), tezlik, javob qaytarishlik va samaradorlik.
Har bir sohada xizmat darajasi ta’riflari aniq va o‘lchovli bo‘lishi kerak. Bu xizmatning sifatini kiyoslash imkonini beradi va agar kelishuv ya’ni shartnoma orqali shart kilib ko‘yilgan bo‘lsa, unda mos ravishda takdirlanadi yoki jarimaga tortiladi. SLA odatda uzilishlar orasidagi o‘rtacha vaqt yoki qayta tiklanish, javob qaytarish, qaror qabul qilishning o‘rtacha vaqtini aniqlashda maqsad (o‘rtacha) yoki minimum qiymatni aniqlaydigan texnik tushunchalardan foydalanadi.
Xizmat darajasi tushunchasi aniq va o‘lchovli bo‘lishi kerak. Masalan, boshqa bo‘limlar (mijozlar) bilan IT yordamchi paneli orqali SLA ni ishlatish ularning ish sifatini aniqlashga kiyoslashga imkon beradi. SLA dan foydalanish tashqi manbalarda, bulutli hisoblashlarda va boshqa sohalarda xam keng tarqalgan. SLA lardan foydalanish tashqi manbalar, bulutli hisoblash va tashqilotning mas’uliyati boshqa yetkazib beruvchiga o‘tkaziladigan boshqa sohalarda xam keng tarqalgan.
Xizmat ko‘rsatish darajasi (SLA) bilan kelishuv borligi quyidagicha:
seans davomida talab etilgan tezlik;
paketlar oqimida yo‘l qo‘yilgan kechikishlar;
ma’lumotlar oqimida yo‘l qo‘yilgan paketlarning yo‘qolish ehtimolliklari;
xizmat sifati pog‘onasida kelishuvlarning xaqiqatda qo‘llanilayotgan trafik parametrlariga mosligi;
paketlar marshrutizatsiyasi uchun ma’lumotlar (adres / punkt adresi / punktning belgilanishi).
Agar foydalanuvchi komponentlar xizmatlaridan foydalana olmasa, bunda operator standartlashtirilgan klass sifatli xizmat ko‘rsatish usullaridan bittasini taklif qiladi.
Xizmat ko‘rsatish sifati SLA bulutli xizmatlarda muammolarni hal qilishni kafolatlaydi. Ular o‘z maqolalarida (SLA aware Service) nomli yangi bulutli modelni taklif etganlar. Ushbu model boshqa SaaS, PaaS va IaaS bulut modellariga nisbatan ortogonal bo‘lib, ularning har biriga murojaat qilishi mumkin.
Bulutli hisoblash global foydalanuvchilarga tarqatilgan resurslarni taqdim etadi. Bulutli hisoblash turli sohalardagi tashqilotlar uchun talab qilinadigan xizmatlar bilan ta’minlaydigan keng ko‘lamli arxitekturani o‘z ichiga oladi. Shunga qaramay, bulut xizmatlarida ko‘plab muammolar mavjud. Bulutdagi xizmatlarining har xil muammolari uchun turli xil uslublar taklif qilingan. Usman Wazir, Fiaz Gul Khan va
Sajid Shah o‘z maqolalarida, SLA da mavjud bo‘lgan qiyinchiliklarni bartaraf qilish uchun, bulutli hisoblashda SLA uchun taklif qilingan turli modellarni ko‘rib chiqkanlar Ishlash, xaridorlar darajasida mamnunlik, xavfsizlik, daromad va SLA buzilishi bilan bog‘liq muammolar. Bulutli hisoblashda SLA arxitekturasini muhokamasi ko‘rib chiqilib, so‘ngra, SaaS, PaaS va IaaS kabi turli xil bulutli xizmat modellarida SLA uchun taqdim etilgan mavjud modellar muhokama qilingan. Keyin esa jadvallar yordamida mavjud modellarning afzalliklari va chegaralarini muhokama qilinib o‘zlarining fikrlarini va xulosalarini berib o‘tganlar.
2.4- rasm. SLA xizmat ko‘rsatuvchi provayderi va mijoz orasida kelishilgan
shartnoma.
Bulutli hisoblash tizimlarida xizmat ko‘rsatish sifatini ta’minlashda quyidagi parametrlarning SLA shartnomasida ko‘rsatilgan qiymatlarda ishlashiga e’tibor qaratiladi:
QoS (Quality of Service), Xizmat ko‘rsatish sifati
Xizmat ko‘rsatish sifati (Quality of Service, QoS) telekommunikatsiya sohasining butun taraqqiyoti mobaynidagi eng muhim mavzulardan biri hisoblanib kelingan. Yaqin vaqtlargacha Internet xizmati ko‘rsatuvchilar va boshqa yirik kompaniyalar nutqiy axborot, videotasvir va boshqa turdagi trafiklarni uzatish uchun alohida tarmoqlar qurishga majbur bo‘lganlar. Hozirgi kunga kelib, barcha tarmoqlarning IP (Internet Protokol) protokol asosidagi ma’lumotlarni paketli shaklda uzatuvchi yagona tarmoqqa birlashayotgani xech kimga sir emas.
QoS usullari tutilishlarga sezgir trafiklarning (masalan, ovozli) tutilishlar darajasini pasaytirish va shuningdek, o‘rtacha tezlikni ta’minlab berishlari kerak.
Qo‘yilgan vazifaning murakkabligi shundaki, paketlar kommutatsiyasi usuli aslida tutilishlarga sezgirligi past bo‘lgan, ya’ni tarmoqning oraliq qurilmalari (masalan, marshrutizatorlar) buferlarida yuzaga keladigan tasodifiy tutilishlar katta halaqit tug‘dirmaydigan trafiklar uchun mo‘ljallangan.
Bulutli hisoblash tizimlarida xizmat ko‘rsatish sifatini baholashda bir qancha parametrlar ko‘rsatkichlari baholanadi:
tarmoq unumdorligi;
tarmoq va tarmoq elementlarining ishonchliligi;
tutilishlar;
tutilishlar variatsiyasi (djitter);
paketlar yo‘qolishi;
paketlar uzatilishidagi xatoliklar.
Tarmoq unumdorligi yoki ma’lumotlar uzatish tezligi “1” sekundda uzatiladigan bitlarda o‘lchanuvchi uzatishning samarador tezligini belgilaydi. Shuni ham aytib o‘tish kerakki, bu parametrning qiymati o‘tkazish polosasi deb xato nomlanuvchi, tarmoqning maksimal o‘tkazish xususiyati bilan mos kelmaydi.
Tarmoq va tarmoq elementlari ishonchliligi. Foydalanuvchilar har doim xizmatlardan foydalanishda yuqori darajadagi ishonchlilikni kutadilar. Tarmoq ishonchliligi “tayyorlik” koeffitsiyenti bilan baholanadi. Ideal holatda tayyorlik koeffitsiyenti 1 ga teng bo‘lishi kerak, ya’ni, tarmoqning 100 foiz tayyorligini ko‘rsatadi. Amaliyotda tayyorlik koeffitsiyenti 0 va 9 raqamlari bilan ifodalanadi. Masalan, 0,999 tarmoqqa yiliga 9 soat kirish imkoniyati bo‘lmasligini bildiradi. Masalan, bulutli hisoblash tarmog‘ining tayyorlik koeffitsiyenti UFTT tarmog‘idagi kabi 0,99999 ga teng bo‘lganda, bu yiliga 5,5 minut deganidir.
Shuni ta’kidlash kerakki, an’anaviy qurilmalar asosida, ya’ni serverlar, marshrutizatorlarda qurilgan bulutli tarmoqlarda 0,99999 tayyorlik koeffitsiyentini ta’minlash jiddiy muammolardan biri sanaladi. Buning sababi shuki, bulutli tarmoqlarda axborotni qayta ishlash UFTT dagi kabi apparat ta’minotiga emas, balki dasturiy ta’minotga xam asoslangan.
Paket yetkazishdagi tutilish (transfer delay). Ushbu parametr (t2-t1) vaqt oralig‘i ya’ni, ikkita jarayon yuz berish vaqtlari o‘rtasidagi farq bilan aniqlanadi. Bu yerda, t1 - paketning tarmoq kirish nuqtasiga kirish vaqti, t2 - paketning tarmoq chiqish nuqtasidan chiqish vaqti va (t2-t1).
Umumiy holda, tutilish parametri muvaffaqiyatli uzatilgan va shuningdek, xatoliklarga ega bo‘lgan barcha paketlarning manbadan qabul qiluvchigacha yetkazishga sarflangan vaqt bilan aniqlanadi.
Paketlar yetkazishning o‘rtacha tutilish parametri uzatilgan va qabul qilingan paketlarning tutilishlarining o‘rta arifmetik qiymati orqali aniqlanadi. O‘rtacha tutilish qiymati tarmoqda uzatilayotgan trafikka, foydalanish imkoni bo‘lgan tarmoq resurslariga va ko‘p hollarda, o‘tkazish xususiyatiga bog‘liq bo‘ladi. Yuklanishning ortishi va kirish imkoni bo‘lgan tarmoq resurslarining kamayishi tarmoq tugunlarida navbatning oshishiga va bu o‘z navbatida paketlar yetkazilishida o‘rtacha tutilish vaqtining oshishiga olib keladi.
Ayrim turdagi paketlar tutilishga sezgir bo‘ladi. Agar paket yetkazishdagi tutilish belgilangan Tmax qiymatdan oshib ketsa, bunday paketlar tashlab yuboriladi. Real vaqt ilovalarda bu holat xizmat sifatining yomonlashishiga olib keladi. Paketlarning o‘rtacha tutilishi bilan bog‘liq cheklovlar ovozli va video xizmatlardan foydalanayotganda muhim rol o‘ynaydi.
Paketlar tutilishi variatsiyasi (delay variation). Vk parametri paketlar tutilish variatsiyasini tavsiflaydi. Bu parametr k indeksli paket uchun, shu paketning tarmoq kirish va chiqish nuqtalari orasidagi tutilishning absolyut qiymati Xk va tutilishning belgilangan etalon qiymati, d1, 2, orasidagi farq orqali aniqlanadi, ya’ni:
Vk = Xk — d1,2
Manba va qabul qiluvchi o‘rtasida IP paket yetkazilishidagi etalon tutilish vaqti, d1,2 mazkur tarmoq nuqtalari orasida birinchi paket yetkazilishidagi tutilishning absolyut qiymati orqali aniqlanadi. Paketlar tutilish variatsiyasi, ya’ni djitter, ketma-ket jo‘natilgan paketlar qabul qiluvchiga betartib vaqtda yetib borishida namoyon bo‘ladi. Paketlar yo‘qolish koeffitsiyenti (packet loss ratio). Paketlar yo‘qolish koeffitsiyenti yo‘qolgan paketlar umumiy sonining uzatilgan va qabul qilingan paketlar umumiy soniga nisbati orqali aniqlanadi. Bulutli tarmoqlarda paketlar yo‘qolishi ularning uzatilishidagi tutilish qiymatining me’yoriy qiymat ya’ni, Tmax dan oshib ketgan holda yuzaga kelishi mumkin. Agar paketlar yo‘qolsa, qabul kilayotgan tomon talabi bo‘yicha ular qayta jo‘natilishi mumkin. Qabul qiluvchiga Tmax dan katta tutilish vaqti bilan yetib kelgan paketlar tashlab yuboriladi. Bu esa o‘z navbatida qabul kilinayotgan ma’lumotlarda buzilishlar paydo bo‘lishiga olib keladi. Bunga asosiy sabablardan biri, tarmoq tugunlarida navbatning oshib ketishidir.
Paketlar xatoligi koeffitsiyenti (packet error ratio). Paketlar xatoligi koeffitsiyenti xatolik bilan qabul qilingan paketlar sonining barcha qabul qilingan paketlar soniga nisbati orqali aniqlanadi.
Ko‘pincha tarmoqda tutilish, djitter va yo‘qolishlarni o‘lchash uchun olinadigan interval uzatish tezligidan kattaroq olinadi.
Sifat tushunchasining umumiy tavsifi 1994 yil halqaro ISO 8402 standartida keltirilgan: “belgilangan va ko‘zlangan extiyojni qondiradigan ob’ekt xarakteristikalarining majmui”. 2000 yilda ISO 8402 standarti ISO 9000 standarti bilan almashtirilgan, unda “sifat” tushunchasiga o‘zining talab xarakteristikalariga mos kelish darajasi sifatida tavsif berilgan. Tavsiyanomalarida keltirilgan, aloqa xizmatlari sifati sohasidagi asosiy terminlari belgilangan (Quality of Service, QoS).
ITU-T Ye.800 Tavsiyanomalarida QoS ga kuyidagicha ta’rif berilgan: “foydalanuvchining xizmatdan qoniqqanlik darajasini belgilovchi, xizmatning foydalanishga oid xarakteristikalarining umumiy ko‘rsatkichi” deb. Ko‘pchilik standartlarda, hisobotlarda va tasniflarda QoS tushunchasidan foydalanilganda ITU-T Ye.800-Tavsiyanomasiga tayanadilar.
Bulutli tarmoq xizmatlarini sifatli ta’minlashning muhim vazifalardan biri bu trafikni boshqarish hisoblanadi. Bu bilan biz algoritmik vositalar majmuini quyidagicha tushunamiz, tarmoqni sifatli xizmat ko‘rsatish faoliyatini ta’minlash uchun apparat va dasturiy ta’minotlardan foydalanib, resurslaridan samarali foydalanishga, qaratilgan. QoSni ta’minlash uchun quyidagi vazifalarni bajarish zarur bo‘ladi:
-Trafik klassifikatsiyasi(Classification);
-Trafikni belgilash (Coloring);
-Ruxsat etilgan ulanishni boshqarish (Connection Admission Control);
-Rejalashtirilgan xizmat ko‘rsatish va tartibni boshqarish (Scheduling and queue management);
-O‘ta yuklanishni boshqarish (Congestion Management);
-Yuklamanni boshqarish (Congestion Avoidance). Xizmatlarni rejalashtirish:
Xizmatni ustvorligi: Trafik sinflarining turli ustvorliklari bor va u ham trafikni belgilashga bog‘liq, birinchi trafik sinfini yuqori axamiyatga ega bo‘lga qismi, qolganlari navbama navbat uzatiladi.
Paketlarga xizmat ko‘rsatish navbatma-navbat amalga oshiriladi.
Davriy xizmat ko‘rsatish (Round Robin). Har bir paket xizmati uchun belgilangan vaqt navbatma-navbat beriladi.
Asosan to‘g‘ri buferlash (Weighted Fair Queueing, WFQ). Turli paket sinflariga xizmat ko‘rsatishini qancha vaqti o‘tganligi va qanchasi o‘tayotganligiga bog‘liq.
Yuklamani nazorat qilish va boshqarish:
Token Bucket - chegaralangan yuklamalar soniga xizmat ko‘rsatishda berilgan vaqt oralig‘i davomida, o‘rtacha oqim tezligini cheklash, aniq parametrli kelayotgan va kelmaydigan paketlarni ta’minlash.
Leaky Bucket – kirayotgan yuklamani o‘lchash va boshqarish. Paketlarni boshqarish tartibining passiv algoritmi quyidagilardan iborat:
paketlarni boshqarish tartibini eng oddiy algoritmlari;
paketlar uzatish tartibidagi bitta oqimini “ushlab qolish” imkoniyati yo‘q;
o‘ta yuklanishni momentini oldindan aniqlash holati ta’minlanmagan;
paketlar uzatish tartibida bir yoki bir necha oqimlarni tutib qolish imkoniyati oldini olish muammosi;
ortiqcha yuklamani oldindan topish imkoniyatlari muammosini hal qilish;
paketlarni uzatish vaqtida kechikishni ta’minlash .
Shu kabi mexanizmlarni amalga oshirish va operator yoki provayder tomonidan yo‘lga qo‘yish masalalari aloqa xizmatlar sifati monitoringini o‘tkazish, statistik ma’lumotlar yoki nazorat o‘lchovlarni olish, aloqa xizmatlaridan foydalanuvchilarning so‘rovlar va ular tomonidan berilgan shikoyatlarni tahlil etish kabi omillarga bog‘liq.
Shuningdek, turli sharoitlarda muqobil mexanizmni qo‘llash maqsadida kerakli modellashtirish ishlari va ko‘rsatmalar xam qo‘l keladi.
Umuman olganda, bulutli hisoblashlar foydalanuvchilarga har qanday joydan turib va qulay usulda umumiy foydalaniladigan konfiguratsiyalanadigan hisoblash resurslari to‘plamiga: tarmoqlarga, serverlarga, ma’lumotlar saqlash qurilmalariga, ilovalarga va tezkor taqdim etiladigan, minimal boshqaruv ishlari yoki xizmat ko‘rsatuvchi provayderlarning minimal aralashuvi bilan taqdim etilishi va tarqatilishi mumkin bo‘lgan xizmatlarga so‘rov bo‘yicha kirish imkoniyatini beradigan modelni taqdim etadilar.
Ushbu modelda (ITU-T ning 13-izlanish guruhi aniklik kiritishicha), bulutli hisoblash xizmatlarining beshta toifasi mavjud:
dasturiy ta’minot sifatida xizmat (SaaS);
aloqa sifatida xizmat (CaaS);
xizmat ko‘rsatish platformasi (PaaS);
infratuzilma xizmat sifatida (IaaS);
tarmoq (NaaS) xizmat sifatida,
shuningdek turli tarkatish modellari (davlat, xususiy, gibrid va boshkalar).
Bulutli hisoblashlar ekotizimlarida ko‘plab foydalanuvchilarga ko‘plab xizmatlar yuqori darajada xizmat ko‘rsatish (QoS) va resurslardan optimal foydalanish orqali xizmatlar taqdim etiladi.
Bulutdagi resurslarni konfiguratsiya qilish bo‘yicha talab va imkoniyatlardan kelib chiqqan holda, qaysi modeldan qat’i nazar, bulutli hisoblash muxitining bir-biriga bog‘langan holda ishlashning metodik asoslari sifatida xizmat qilishi mumkin
bo‘lgan umumiy konfiguratsiya boshqaruvi sxemasini (2.4-rasm) ko‘rib chiqish mumkin: SaaS, PaaS, IaaS.
2.5- rasm. Bulutli muhitda konfiguratsiya prinsiplari.
Hisoblash resurslar virtullashgan resurslar va ularni boqrish mumkin bo‘lgan, monitoring qilinadigan kerakli bulutli xizmatlar va boshqa tizim funksiyalarini qo‘llab- quvvatlash uchun foydalaniladi.
|
| |